વ્યક્તિગત, સામાજીક, ધાર્મિક, પ્રાદેશિક કે સાંસ્કૃતિક બાબતોમાં સંવેદનાઓને ભડકાવી જુદી જુદી રીતે ઉશ્કેરણી અને ષડયંત્રોને અંજામ આપવા સુધીની કડીઓ મેળવી તેને સમજવાનો જો પ્રયત્ન કરવામાં આવે તો સ્પષ્ટ જણાય છે કે, હિન્દુસ્તાનની ધર્મભીરૂ અને લાગણીપ્રધાન પ્રજાની સ્વાભાવિક ખાસિયતોનો દુરૂપયોગ કરવામાં આતંકવાદીઓ, અલગાવવાદીઓ, વિદેશી શત્રુઓની વાત દૂર, પરંતુ દેશના જ રાજકીય પક્ષો, રાજકારણીઓ અને ધર્મઝનૂનીઓ સૌથી આગળ છે અને દુર્ઘટનાઓ પાછળ સાચા અર્થમાં તેઓને જવાબદાર ગણી શકાય તેમ છે.